













UREDBA O IZVAJANJU UREDBE (ES) O PREHRANSKIH IN ZDRAVSTVENIH TRDITVAH NA ŽIVILIH

PREDLOG


EVA: 2026-2330-0036


I.	UVOD
1.	Razlogi in podlage za izdajo

Pravna podlaga:
Gre za izvedbeno uredbo, katere izdaja je predvidena v 5. in 51. ter 62. členu Zakona o varni hrani in krmi (Uradni list RS, št. 100/25; v nadaljnjem besedilu: ZVHK).

Rok za izdajo:
Glede na 122. člen ZVHK se podzakonski predpisi iz tega zakona izdajo v dveh letih od uveljavitve tega zakona.
 

Glavni razlogi za izdajo:
Pravočasno uskladiti uredbo z veljavnim ZVHK, kar bo omogočilo nemoteno izvajanje predpisa. Sankcije je treba uskladiti s sankcijami v ZVHK.

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.
3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog je predmet usklajevanja s pravnim redom EU.

	IZJAVA O SKLADNOSTI S PRAVNIM REDOM EU


NASLOV PREDPISA RS

Uredba o izvajanju Uredbe (ES) o prehranskih in zdravstvenih trditvah na živilih

EVA
2026-2330-0036

AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS

	Št.
	CELEX
	Naslov
	Zadnjič spremenjen z (CELEX)

	1
	32006R1924
	Uredba (ES) št. 1924/2006 Evropskega Parlementa in Sveta z dne 20. decembra 2006 o prehranskih in zdravstvenih trditvah na živilih
	


	Predpis RS
	Opomba ali CELEX akta EU predpisa
	Akt EU

	Člen
	Odstavek
	Točka
	Alinea
	
	Člen
	Odstavek
	Točka
	Alinea

	1
	
	
	
	Ni predmet usklajevanja s pravom EU

	1

	1

	1

	3
	1

	32006R1924
	14
	
	
	

	4
	
	
	
	Ni predmet usklajevanja s pravom EU
	
	
	
	

	5
	
	
	
	Ni predmet usklajevanja s pravom EU
	
	
	
	




3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predpisa.

5.	Prikaz sodelovanja javnosti

Gradivo je bilo predmet sodelovanja z javnostjo.

Datum objave na portalu eDemokracija:
8. 4. 2026

Na gradivo so bila podana mnenja, predlogi in pripombe.

V razpravo vključeni subjekti:
Trgovinska zbornica Slovenije

Obrazložitev upoštevanja mnenj, predlogov in pripomb v razpravo vključenih subjektov:
Subjekt je predlagal rangiranje sankcij med lažje in težje ter splošno znižanje višine zneskov glob za kršitve, pri čemer se je skliceval na višino zneskov glob, kot so opredeljene v veljavni Uredbi o izvajanju Uredbe (ES) Evropskega parlamenta in Sveta o prehranskih in zdravstvenih trditvah na živilih (Uradni list RS, št. 80/07, 38/10 in 100/25) ter na potencialen negativen vpliv na mikro in male gospodarske subjekte, ki bi jim v okoliščinah pomotnega napačnega navajanja prehranskih in zdravstvenih trditev lahko že globa na spodnjem robu razpona predstavljala veliko finančno obremenitev.  
 
Subjektu je bilo pojasnjeno, da so višine zneskov glob usklajene z ZVHK in odražajo inflacijske vplive ter zagotavljajo učinkovit odvračilni učinek sankcij, medtem ko je sama narava kršitev, obravnavanih v uredbi, taka, da jih ni mogoče uvrstiti med lažje kršitve. Poleg tega so globe že v ZVHK razdeljene v dve višini glede na velikost pravne osebe z namenom, da višina izrečene globe ne bi onemogočila nadaljnje gospodarske dejavnosti pravne osebe in podjetnika, okoliščine prekrškov, ki so bile navedene v predlogu, pa je mogoče upoštevati že v samem prekrškovnem postopku in so urejene z Zakonom o prekrških (možnost izreka opozorila, opomina in globe v razponu, kjer se upoštevata teža prekrška in stopnja odgovornosti kršitelja za storjeni prekršek).

Poročilo o sodelovanju z javnostjo:
Javnost v zvezi s predlogom ni podala nobene pripombe.



II.	BESEDILO ČLENOV
Na podlagi 5. člena ter za izvrševanje drugega odstavka 51. člena in prvega odstavka 62. člena Zakona o varni hrani in krmi (Uradni list RS, št. 100/25) Vlada Republike Slovenije izdaja

Uredbo o izvajanju Uredbe (ES) o prehranskih in zdravstvenih trditvah na živilih
1. člen
(vsebina)

	(1) Ta uredba določa pristojne organe za izvajanje Uredbe (ES) št. 1924/2006 Evropskega Parlementa in Sveta z dne 20. decembra 2006 o prehranskih in zdravstvenih trditvah na živilih (UL L št. 404 z dne 30. 12. 2006, str. 9), zadnjič spremenjene z Uredbo Komisije (EU) 2019/343 z dne 28. februarja 2019 o odstopanjih od člena 1(3) Uredbe (ES) št. 1924/2006 Evropskega parlamenta in Sveta o prehranskih in zdravstvenih trditvah na živilih glede uporabe nekaterih generičnih deskriptorjev (UL L št. 62 z dne 1. 3. 2019, str. 1), (v nadaljnjem besedilu: Uredba 1924/2006/ES).

	(2) Ta uredba določa tudi prekrške in sankcije za kršitve Uredbe 1924/2006/ES.
2. člen
(pristojni organi)

	(1) Pristojna organa za izvajanje Uredbe 1924/2006/ES sta Uprava Republike Slovenije za varno hrano, veterinarstvo in varstvo rastlin (v nadaljnjem besedilu: Uprava) in ministrstvo, pristojno za zdravje, vsak v skladu s svojimi pristojnostmi, določenimi z zakonom, ki ureja varno hrano in krmo.

	(2) Uradni nadzor nad izvajanjem Uredbe 1924/2006/ES izvajata Inšpekcija za varno hrano, veterinarstvo in varstvo rastlin in Zdravstveni inšpektorat Republike Slovenije, vsak v skladu s svojimi pristojnostmi, določenimi z zakonom, ki ureja varno hrano in krmo.

	(3) Uprava je pristojni organ za sprejemanje vlog za odobritev trditev iz 13. in 14. člena Uredbe 1924/2006/ES.
3. člen
(prekrški)

	(1) Z globo od 2.000 do 20.000 eurov se za prekršek kaznuje pravna oseba, če se ta v skladu z zakonom, ki ureja gospodarske družbe, šteje za srednje veliko ali veliko gospodarsko družbo, pa z globo od 4.000 do 40.000 eurov, če:
	1. pri označevanju, predstavitvi in oglaševanju živil navaja prehranske oziroma zdravstvene trditve v nasprotju z drugim odstavkom 3. člena Uredbe 1924/2006/ES;
	2. na alkoholnih pijačah, ki vsebujejo več kot 1,2 volumenska odstotka alkohola, navaja zdravstvene trditve v nasprotju s tretjim odstavkom 4. člena Uredbe 1924/2006/ES;
	3. navaja prehranske oziroma zdravstvene trditve v nasprotju s 5. členom Uredbe 1924/2006/ES;
	4. ne utemelji uporabe prehranske oziroma zdravstvene trditve v skladu s 6. členom Uredbe 1924/2006/ES;
	5. ne označi hranilne vrednosti v skladu s 7. členom Uredbe 1924/2006/ES;
	6. navaja prehranske trditve, ki niso navedene v Prilogi Uredbe 1924/2006/ES oziroma niso v skladu s pogoji iz 8. člena Uredbe 1924/2006/ES;
	7. navaja trditve o primerljivosti v nasprotju z 9. členom Uredbe 1924/2006/ES;
	8. navaja zdravstvene trditve v nasprotju z 10. členom Uredbe 1924/2006/ES;
	9. navaja zdravstvene trditve v nasprotju z 12. členom Uredbe 1924/2006/ES;
	10. navaja zdravstvene trditve, razen trditev v zvezi z zmanjšanjem tveganja za bolezni in trditev v zvezi z razvojem in zdravjem otrok, v nasprotju s 13. členom Uredbe 1924/2006/ES;
	11. navaja trditve v zvezi z zmanjšanjem tveganja za bolezen ali trditve v zvezi z razvojem in zdravjem otrok v nasprotju s 14. členom Uredbe 1924/2006/ES.

	(2) Z globo od 1.000 do 10.000 eurov se za prekršek iz prejšnjega odstavka kaznuje samostojni podjetnik posameznik.

	(3) Z globo od 200 do 2.000 eurov se za prekršek iz prvega odstavka tega člena kaznuje odgovorna oseba pravne osebe ali odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

	(4) Z globo od 200 do 2.000 eurov se za prekršek iz prvega odstavka tega člena kaznuje posameznik ali posameznik, ki samostojno opravlja dejavnost.
KONČNI DOLOČBI
4. člen
(prenehanje uporabe)

	Z dnem uveljavitve te uredbe se preneha uporabljati Uredba o izvajanju Uredbe (ES) Evropskega parlamenta in Sveta o prehranskih in zdravstvenih trditvah na živilih (Uradni list RS, št. 80/07, 38/10 in 100/25 – ZVHK).
5. člen
(začetek veljavnosti)

	Ta uredba začne veljati petnajsti dan po objavi v Uradnem listu Republike Slovenije.

 007-146/2026

Ljubljana,

EVA 2026-2330-0036

Vlada Republike Slovenije
Janez Janša
predsednik


III.	OBRAZLOŽITEV

K 1. členu:
S členom se napoveduje vsebina predpisa.

K 2. členu:
Pristojna organa za izvajanje Uredbe 1924/2006/ES sta Uprava Republike Slovenije za varno hrano, veterinarstvo in varstvo rastlin (v nadaljnjem besedilu: Uprava) ter ministrstvo, pristojno za zdravje, ki je v skladu s 3. členom ZVHK pristojno glede varnosti živil za posebne skupine, prehranskih dopolnil ter materialov in izdelkov, namenjenih za stik z živili, v postopkih njihove pridelave, proizvodnje, predelave in distribucije.
Za nadzor sta pristojna Uprava in Zdravstveni inšpektorat Republike Slovenije, ki opravlja nadzor glede varnosti živil za posebne skupine, prehranskih dopolnil, ter materialov in izdelkov, namenjenih za stik z živili.
Vloge za odobritev trditev iz 13. in 14. člena Uredbe 1924/2006/ES sprejema Uprava.

K 3. členu:
Določeni so prekrški in višina glob za kršitev določb Uredbe 1924/2006/ES. Novost uredbe je, da se pravne osebe delijo v dve skupini, in sicer se pravne osebe, ki se štejejo za srednje veliko ali veliko družbo v skladu z zakonom, ki ureja gospodarske družbe, kaznujejo strožje, s čimer se zagotavlja upoštevanje načela sorazmernosti.

K 4. členu:
Z uveljavitvijo te uredbe se preneha uporabljati Uredba o izvajanju Uredbe (ES) Evropskega parlamenta in Sveta o prehranskih in zdravstvenih trditvah na živilih (Uradni list RS, št. 80/07, 38/10 in 100/25 – ZVHK), ki je, kakor izhaja iz 12. točke 124. člena ZVHK, prenehala veljati.

K 5. členu:
Člen ureja začetek veljavnosti predpisa.



IV.	PRILOGE

Priloge niso priložene.

